CELEX: 62022CN0244
Language: lt
Date: 2022-04-06 00:00:00
Title: Byla C-244/22: 2022 m. balandžio 6 d. Fővárosi Törvényszék (Vengrija) pateiktas prašymas priimti prejudicinį sprendimą byloje NQ / Mara-Tóni Bt.

2022 6 27   
            
            
               LT
            
            
               Europos Sąjungos oficialusis leidinys
            
            
               C 244/19
            
         
      2022 m. balandžio 6 d.Fővárosi Törvényszék (Vengrija) pateiktas prašymas priimti prejudicinį sprendimą byloje NQ / Mara-Tóni Bt.
      
      (Byla C-244/22)
      (2022/C 244/24)
      Proceso kalba: vengrų
      
         Prašymą priimti prejudicinį sprendimą pateikęs teismas
      
      
         Fővárosi Törvényszék
      
      
         Šalys pagrindinėje byloje
      
      
         Ieškovas: NQ
      
         Atsakovė: Mara-Tóni Bt.
      
      
         Įstojusios šalys: Foudre Kft., Tasavill Bt.
      
      
         Prejudiciniai klausimai
      
      
                  1.
               
               
                  Ar įmonei, kuri, neturėdama administracinio leidimo, samdo darbuotojus, darbą faktiškai atliekančius užsakovo, kuris skolinasi darbo jėgą, naudai, taikomas Direktyvos 2008/104/EB (1) 3 straipsnio 1 dalies b punktas?
               
            
                  2.
               
               
                  Ar Direktyvos 2008/104/EB 3 straipsnio 1 dalies c punktas taikomas darbuotojams, turintiems darbo santykių su įmone, kuri pagal subrangos sutartį juos paskiria į kitą įmonę dirbti, o bendrovė, kuri duoda darbo, užtikrina medžiagų ir įrankių tiekimą bei darbų priežiūrą?
               
            
                  3.
               
               
                  Jeigu, atsižvelgiant į tai, kas išdėstyta anksčiau, ieškovas ir darbuotojai elektrikai turi būti kvalifikuojami kaip laikinieji darbuotojai, ar galima juos laikyti sudarančiais ekonominį vienetą, apibrėžtą žmogiškųjų išteklių grupę, kuri vykdo nuolatinę ūkinę veiklą tam pačiam asmenų ratui priklausančiose skirtingose įmonėse, nors tos įmonės neturi administracinio leidimo teisėtai vykdyti darbo jėgos skolinimo veiklą nei kaip skolintojos, nei kaip besinaudojančiosios skolinamais darbuotojais, taip pat atsižvelgiant į tai, kad darbo jėgos skolinimo atveju nesuteikiamos materialinės priemonės?
               
            
                  4.
               
               
                  Jeigu tie darbuotojai yra ekonominis vienetas kaip žmogiškųjų išteklių grupė, ar jie patenka į Direktyvos 2001/23/EB (2) 1 straipsnio 1 dalies taikymo sritį nepaisant to, kad jie yra laikini darbuotojai?
               
            
         (1)  2008 m. lapkričio 19 d. Europos Parlamento ir Tarybos direktyva 2008/104/EB dėl darbo per laikinojo įdarbinimo įmones (OL L 327, 2008, p. 9).
      
         (2)  2001 m. kovo 12 d. Tarybos Direktyva 2001/23/EB dėl valstybių narių įstatymų, skirtų darbuotojų teisių apsaugai įmonių, verslo arba įmonių ar verslo dalių perdavimo atveju, suderinimo (OL L 82, 2001, p. 16; 2004 m. specialusis leidimas lietuvių k., 5 sk., 4 t., p. 98)